Diari Oficial de la Generalitat Valenciana


Sumari del DOGV 6138, del 05-11-2009 (2009/12195)

Notificació de la proposta de resolució de l'expedient sancionador número 66/09.
--------------------------------------------------------------------------------

### Dades del document

Número de DOGV
:   6138

Data del DOGV
:   05-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12331


Data del document
:   26-10-2009

Organisme emissor
:   Conselleria d'Economia, Hisenda i Ocupació

Tipus de document
:   Edicte

Notificació de la proposta de resolució de l'expedient sancionador número 66/09. [2009/12474]  
D'acord amb el que disposen els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/99, per mitjà del present edicte es notifica a l'interessat que a continuació s'expressa la proposta de resolució dictada per l'instructor de l'expedient de sanció.  
- Expedient número 66/09. Incoat a Trébol Discapacitados CIF B:16855967. Proposta de resolució de data 26 d'octubre de 2009, per la qual es proposa imposar-li una multa de cent cinquanta mil dos-cents cinquanta-tres euros i tres cèntims (150.253,03 €), i el comís i la destrucció dels elements utilitzats en el joc, i el cessament en l'activitat il·lícita, de conformitat amb l'article 30.4 de la Llei 4/1988, de 3 de juny, del Joc de la Comunitat Valenciana, per l'organització i explotació d'un joc desenvolupat per mitjà dels cupons denominats Trébol Discapacitados. El preu de venda dels cupons és d'1 euro/unitat, i oferix la possibilitat d'obtindre premis de fins a 3.000 euros en funció del nombre de xifres coincidents amb el resultat del sorteig que celebra l'Organització Nacional de Cecs Espanyols (ONCE).  
La referida activitat no té l'autorització administrativa preceptiva i es realitza amb material sense l'homologació oportuna.  
Els fets en què es fonamenta el present plec de càrrecs es deduïxen de les actes d'intervenció de cupons del Cos Nacional de Policia alçades a Benidorm, en data 12 d'abril de 2007 i 13 d'abril de 2007.  
- Tot això d'acord amb els fonaments següents:  
- L'article 3 de la Llei 4/1988, de 3 de juny, del Joc de la Comunitat Valenciana, establix que «L'organització, explotació i pràctica dels jocs i/o apostes permesos requerirà l'autorització prèvia administrativa».  
- D'acord amb l'article 5 de la Llei 4/1988, de 3 de juny, del Joc de la Comunitat Valenciana, «Els jocs permesos només es podran practicar amb els requisits, les condicions i en els establiments i llocs assenyalats en esta llei i les seues disposicions reglamentàries».  
- L'article 15 de la Llei 4/1988, de 3 de juny, del Joc de la Comunitat Valenciana, establix que «L'organització i explotació de jocs i/o apostes únicament podrà ser realitzada per persones físiques o jurídiques expressament autoritzades i inscrites en els registres que, si és el cas, es determine».  
Es va formular plec de càrrecs que va ser notificat en el seu dia a l'expedientat, dins del termini legal concedit a este efecte, qui no va presentar plec de descàrrecs ni va efectuar cap al·legació respecte d'això.  
Els fets referits suposen infraccions dels articles 3, 5 i 15 de la Llei 4/88 de 3 de juny, del Consell de la Generalitat Valenciana, qualificades com molt greus en l'article 23 apartat a) i b) del mateix text legal, i sancionades com disposen els articles 27 i 28 de la Llei de la Generalitat Valenciana 4/88 de 3 de juny.  
En virtut d'això se li notifica perquè en el termini de 15 dies hàbils puga al·legar en defensa seua d'acord amb l'article 30 de la mencionada Llei 4/88 de 3 de juny.  
L'últim domicili conegut és el de c/Antonio Machado, 2, baix, Mieres (Astúries).  
Cosa que es comunica a l'interessat als efectes oportuns i previstos en els articles 58 i 59.4 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/99. També se li comunica que les infraccions detallades podran ser sancionades com disposen els articles 27 i 28 de la Llei 4/1988, de 3 de juny, de la Generalitat Valenciana, del Joc en la Comunitat Valenciana, i correspon imposar la sanció a la Sotssecretaria d'Economia, Hisenda i Ocupació, d'acord amb el que disposa l'article 27 mencionat, i que disposa d'un termini de 15 dies hàbils, comptat des de la publicació del present edicte, per a al·legar el que estime oportú en la seua defensa, d'acord amb l'article 30 del text legal mencionat.  
I perquè servisca de notificació a la persona interessada consignada anteriorment, s'expedix el present edicte.  
València, 26 d'octubre de 2009.- La cap del Servici de Joc: Amparo Gálvez Badenas.